**Otázky a odpovede k podopatreniu 6.1**

1. **Otázka:**

V rámci opatrenia 6 – Rozvoj poľnohospodárskych podnikov a podnikateľskej činnosti, podopatrenia 6.1 – Pomoc na začatie podnikateľskej činnosti pre mladých poľnohospodárov by som sa chcela informovať, že kedy sa zasiela vyplnený Informačný list Ministerstva pôdohospodárstva a rozvoja vidieka SR (ďalej len „IL MPRV SR“) povereným organizáciám?

V zmluve medzi poskytovateľom a prijímateľom je uvedené nasledovné:

"Prijímateľ je povinný odovzdať úplne a pravdivo vyplnený Informačný list Ministerstva pôdohospodárstva a rozvoja vidieka SR (ďalej len „IL MPRV SR ) povereným organizáciám. Spracovaním IL MPRV SR sú zo strany MPRV SR zmluvne poverené obchodná spoločnosť Radela s.r.o., IČO: 35 694 530 a Slovenská poľnohospodárska a potravinárska komora, IČO: 31 826 253 prostredníctvom príslušných Regionálnych poľnohospodárskych a potravinárskych komôr. Plnenie tejto povinnosti sa môže zabezpečiť elektronickou komunikáciou (e-mailom)."

Informácia, že kedy sa uvedený informačný zasiela, tam nie je.

**Odpoveď:**

*Vyjadrovať sa k informačným listom je v kompetencií Ministerstva pôdohospodárstva a rozvoja vidieka SR, posielame Vám link, ktorý o tomto pojednáva* [*http://www.mpsr.sk/sk/index.php?navID=262&id=2303*](http://www.mpsr.sk/sk/index.php?navID=262&id=2303)*.*

1. **Otázka:**

V rámci tejto výzvy sme podávali v mene nášho klienta projekt spoločne s podnikateľským plánom. Tento projekt bol zameraný na založenie rodinnej farmy zameranej na ekologické hospodárstvo. V rámci tohoto projektu bol stanovený štandardný výstup na 25 202,55 EUR, čo má byť dosiahnutý do ukončenia realizácie projektu (31.10.2018). Tento výstup mal byť naplnený za pomoci zaobstarania a rozširovania stáda hovädzieho dobytka v stanovených počtoch a následným predajom mlieka a mäsa. Zloženie zaobstaraných kusov dobytka je nasledujúci:

Typ HD - vek Počet kusov

Býky (vek: od 1 do 2 rokov) 7

Teľatá (vek: mladšie ako 1 rok) 6

Dojnice (na mlieko) 6

Jalovice (vek: od 1 do 2 rokov) 3

Býky (vek: staršie ako 2 roky) 2

Jalovice (vek: staršie ako 2 roky) 2

SPOLU 26

Klient by rád vedel, či možno zmeniť štruktúru chovu, kde nebude vlastniť vyššie zmieňované kusy, ale iba dojnice v odpovedajúcom množstve, pri podmienke, že výstup projektu zostane nezmenený, teda že bude dosiahnutie stanoveného štandardného výstupu 25 202,55 EUR do ukončenia realizácie projektu (31.10.2018).

Podľa výzvy, je nutné splnenie štandardného výstupu, ktorý je stanovený projektovým zámerom pri podaní žiadosti. Nie je však z výzvy jasné, či je projektová žiadosť záväzná tiež v spôsobe jeho dosiahnutia, teda pokiaľ sa nezmení ani oblasť výroby (živočíšna/rastlinná), ani druh chovaných zvierat, ale iba ich „vek“ či pohlavie.

V prípade, že je táto zmena možná na základe nejakej formy „žiadosti o zmenu projektu“, prosím o zaslanie jej vzoru alebo spôsobu jej podania.

**Odpoveď:**

*Zmena v štruktúre jednotlivých kategórií je teoreticky možná, pri zachovaní štandardného výstupu, ktorý si zadal prijímateľ v žiadosti o podporu. Pred realizáciou tejto zmeny je potrebné poslať Žiadosť o zmenu na PPA na príslušnom formulári, ktorý je súčasťou Príručky pre prijímateľa. Súčasťou žiadosti musí byť upravený podnikateľský zámer a tabuľka bodovania- prepočtu (Tabuľka č.3 k Formuláru k ŽoNFP). Výška štandardného výstupu musí byť zachovaná.* ***Zmeny podliehajú Zmenovému konaniu v zmysle Príručky pre prijímateľa, t.j. PPA každú zmenu posúdi a následne schváli alebo neschváli.***

*Pri dokladovaní splnenia podmienok je potrebné doložiť výstup z CEHZ s požadovanou kategóriou a počtom zvierat.*

1. **Otázka:**

1) Je zmena, kedy by malo prísť k zámene typu hovädzieho dobytka, kde mal klient v pôvodnom podnikateľskom zámere naplánované toto rozloženie:

Oprávnená komodita merná jednotka Hodnota štandardného výstupu v EUR na mernú jednotku Minimálna hodnota štandardného výstupu pre danú komoditu v EUR Počet / výmera Dosiahnutý štandardný výstup

Živočíšna výroba

Hovädzí dobytok x x x x X

HD mladší ako 1 rok ks 322,25 8 000 6 1 933,5

býky od 1 do 2 rokov ks 596,59 8 000 7 4 176,13

jalovice od 1 do 2 rokov ks 491,16 8 000 3 1 473,48

býky staršie ako 2 roky ks 340,41 8 000 2 680,82

jalovice staršie ako 2 roky ks 644,47 8 000 2 1 288,94

Dojnice ks 2 608,28 10 000 6 15 649,68

ostatné kravy staršie ako 2 roky ks 303,5 8 000

SPOLU ks - - 26 25 202,55

a v rámci zmenového konania by malo dôjsť k zmene na toto rozloženie :

Oprávnená komodita merná jednotka Hodnota štandardného výstupu v EUR na mernú jednotku Minimálna hodnota štandardného výstupu pre danú komoditu v EUR Počet / výmera Dosiahnutý štandardný výstup

Živočíšna výroba

Hovädzí dobytok x x x x X

HD mladší ako 1 rok ks 322,25 8 000 0 0

býky od 1 do 2 rokov ks 596,59 8 000 0 0

jalovice od 1 do 2 rokov ks 491,16 8 000 0 0

býky staršie ako 2 roky ks 340,41 8 000 0 0

jalovice staršie ako 2 roky ks 644,47 8 000 0 0

Dojnice ks 2 608,28 10 000 10 26 082,8

ostatné kravy staršie ako 2 roky ks 303,5 8 000

SPOLU ks - - 10 26 082,8

je považované za významnejšiu zmenu a je tak nutné vyplniť formulár podľa Prílohy č. 5 k Príručke pre prijímateľa nenávratného finančného príspevku z PRV SR 2014 – 2020?

2) Ďalej tiež dole v odpovedi uvádzate, že nesmie prísť k zmene štandardného výstupu. Túto zmenu však bez tohoto kroku nejde urobiť. Dôjde iba k veľmi miernej zmene (podľa tabuľky vyššie) z pôvodného stanoveného štandardného výstupu 25 202,55 EUR na 26 082,8 EUR. Je teda táto zmena štandardného výstupu neprípustná, alebo ide túto zmenu akceptovať?

V prípade, že nejde túto zmenu štandardného výstupu uskutočniť, prosím o radu, či priblíženie možností, akým spôsobom by klient mohol zmeniť typ hovädzieho dobytka vyššie popisovaným spôsobom.

**Odpoveď:**

*Každú zmenu týkajúcu sa realizácie projektu, ste povinný oznámiť na PPA, prostredníctvom príslušného formulára, ktorý je súčasťou aktuálnej verzií Príručky pre prijímateľa pre PRV 2014-2020, resp. jej dodatku.* ***Zmeny podliehajú Zmenovému konaniu v zmysle Príručky pre prijímateľa, t.j. PPA každú zmenu posúdi a následne schváli alebo neschváli.***

1. **Otázka:**

Dnes sa na stránke PPA objavil oznam Upresnenie k Zverejnenému zoznamu povinných príloh k 1. ŽoP pre podopatrenie 6.1. V závere oznamu sa píše, že súčasťou tohto Upresnenia je upravený formulár „Oznámenie o splnení podmienky poskytnutia príspevku.“ (V zozname povinných príloh pre žiadosť o paušálnu platbu pre 1. splátku je uvedený pod číslom 4) v časti PPA / Podpory / Projektové podpory / PRV 2014-2020 / Príručka pre prijímateľa. Keď som si však preklikla na príručku, predmetné Oznámenie o splnení podmienky poskytnutia príspevku je ešte v pôvodnej verzii, neopravené. Z toho dôvodu by som sa chcela informovať, či aj tento formulár bude upravený v zmysle Upresnenia alebo ho máme brať za bezpredmetný a používať iba nové upravené tlačivo pre podopatrenie 6.1.

**Odpoveď:**

*Ide o upravené tlačivo, na adrese: http://www.apa.sk/prirucka-pre-prijimatela a http://www.apa.sk/aktuality/upresnenie-k-zverejnenemu-zoznamu-povinnych-priloh-k-1-zop-pre-podopatrenie-6-1/8448*

1. **Otázka:**

1) V zmluve o NFP, v článku 6.3. je uvedené, že do ŽoP sa predkladajú prílohy VRÁTANE účtovných dokladov. V prílohách zoznam účtovných dokladov nie je. Budú sa k ŽOP účtovné doklady predkladať?

2) Čo v prípade, keď mladý farmár účtovné doklady nemá, lebo zvieratá dostal darovacou zmluvou a požadovaný štandardný výstup splní? 3) V prílohe zmluvy o NFP č. 1 Všeobecné zmluvné podmienky je v článku 4.2. uvedené, že mladý farmár je povinný zaslať prílohu č. 1 k Príručke pre prijímateľa do 15 dní od zahájenia realizácie podnikateľského plánu. Otázka je, či nedodržanie 15 dňovej lehoty je závažné porušenie zmluvy a aké sú z toho následky. Čo v prípade že mladý farmár začal dávno pred podpisom zmluvy, alebo ak začal aj po podpise zmluvy a termín nedodržal?

**Odpoveď:**

*1) Nie, nebudú sa predkladať, nakoľko ide o paušálnu platbu a v zmysle výzvy prijímateľ podpory nie je povinný preukazovať skutočný účel použitia NFP na jednotlivé typy výdavkov, uvedených v podnikateľskom pláne.*

*2) Prijímateľ nadobudnutie zvieraťa nedokladuje, dôležitý je zápis do CEHZ. Prijímateľ preukazuje vlastníctvo k zvieratám.*

*3) Prijímateľ nech pošle zahájenie realizácie podnikateľského plánu čo najskôr. Prijímateľ mohol začať realizáciu aj pred podpísaním zmluvy o NFP ale až po podaní žiadosti o nenávratný finančný príspevok. Je potrebné uviesť dátum začatia realizácie ako aj aktivitu.*

1. **Otázka:**

1. V projekte som sa zaviazal, že splním min. výstup nad hodnote 25 000 jedná sa o chov dobytka. Nastane problém ak prekročím výšku výstupu nad 50 000? 2. Zaviazal som sa chovať min. 41 ks býkov do jedného roku a 20 ks nad jeden rok. rátalo by sa to za porušenie pravidiel keby mám len napríklad 120 ks býkov do 1 roku? 3. V podnikateľskom pláne som napísal, že budem chovať HD plemien Slovenské strakaté, Červený holstein a ich krížence, môžem chovať aj plemeno Čierny holstein alebo by to už bolo porušenie pravidiel.

4. Podnikanie ako SHR má byť mojim hlavným príjmom, môžem sa zamestnať aj niekde inde pri splnení podmienky, že najvyšší príjem bude z podnikania ako SHR? Napr. ako SHR budem mať hrubú mzdu 800 € a druhé zamestnanie 700 €.

**Odpoveď:**

*1.) V zmysle zmluvy nesmie dôjsť k prekročeniu maximálnu hranicu štandardného výstupu, čo je 50 000 EUR.*

*2.) Prijímateľ nesmie prekročiť maximálnu hranicu štandardného výstupu, čo je 50 000 EUR. V prípade, zmeny svojho podnikateľského plánu do maximálnej hranice štandardného výstupu je prijímateľ povinní túto zmenu oznámiť PPA, pričom musí dodržať stanovenú hodnotu štandardného výstupu zadaného vo svojom podnikateľskom pláne v zmysle Príručky pre prijímateľa.*

*3.) Prijímateľ je povinný oznámiť zmenu podnikateľského plánu PPA a dodržať stanovenú hodnotu štandardného výstupu v zmysle Príručky pre prijímateľa.*

*4.) Prijímateľ sa môže zamestnať na trvalý pracovný pomer, dohodu, skrátený úväzok, ale príjmy z tohto pracovného pomeru musia byť vedľajšími príjmami a teda nemôžu byť v danom roku – rokoch vyššie ako 50% (vrátane) všetkých vašich príjmov. Túto podmienku musí prijímateľ spĺňať a deklarovať daňovým priznaním za rok predchádzajúci záverečnej, t.j. druhej, žiadosti o platbu a následne túto podmienku musí prijímateľ spĺňať po celú dobu platnosti a účinnosti zmluvy o NFP.*

1. **Otázka:**

Som prijímateľ NFP, v rámci výzvy 6.1 a chcel by so sa informovať:

1) Je možné dosiahnuť 25% štandardného výstupu pri kombinovanej (živočíšnej aj rastlinnej výrobe), dosiahnutím 25% štandardného výstupu z celkového výstupu(ŽV+RV) výlučne len živočíšnou výrobou?

Výpočet výstupu v mojom projekte:

štandardný výstup ŽV+RV= 9834,48 eur/4= 2458,62 eur to predstavuje potrebných 25% v mojom prípade to je 12 kusov chovných samíc kôz.

2) V projekte som uviedol že zamestnám: a) dvoch a viac pracovníkov.

Táto možnosť znamená že: prvý zamestnanec bude mladý farmár, ktorý bude podnikať v mojom prípade ako SHR a bude si platiť odvody a druhý zamestnanec bude zamestnaný na TTP u mladého farmára. Môžem tomu takto rozumieť?

**Odpoveď:**

*Odpoveď 1: Prijímateľ musí dosiahnuť štandardný výstup pri prvej ŽoP na úrovni 25% z celkového štandardného výstupu stanoveného vo svojom podnikateľskom pláne - projekte. Odpoveď 2: Áno.*

1. **Otázka:**

Otázky týkajúce registrácie do ekologického poľnohospodárstva. Patrí sem aj odpoveď k osemdesiatej ôsmej otázke zverejnenej na stránke PPA dňa 13.11.2017

**Odpoveď:**

*Oznámenie PPA o zaregistrovaní sa do registra ekologickej poľnohospodárskej výroby pre podopatrenie 6.1 – Pomoc na začatie podnikateľskej činnosti pre mladých poľnohospodárov nie je v rozpore s odpoveďou v otázke 88, ktorá bola zverejnená 13.11.2017. Ide len o jej nesprávne pochopenie, preto nižšie uvádzame jej vysvetlenie, aby sme predišli ďalším nejasnostiam.*

*Povinnosť registrácie podniku v ekologickom poľnohospodárstve nie je viazaná na termín podania 1. ŽoP, to znamená, že mladý farmár nie je povinný predkladať doklad o registrácii do ekologického poľnohospodárstva pri 1. ŽoP, tento doklad však musí predložiť pri 2. ŽoP. Mladý farmár – prijímateľ NFP je v zmysle Oznámenia o zaregistrovaní sa do registra ekologickej poľnohospodárskej výroby pre podopatrenie 6.1 – Pomoc na začatie podnikateľskej činnosti pre mladých poľnohospodárov zo dňa 19.01.2018 (ďalej len „Oznámenie“) povinný registrovať sa do ekologického poľnohospodárstva v termíne a spôsobom uvedeným v danom  Oznámení. To, ale neznamená, že v čase podania 1. ŽoP musí byť už zaregistrovaný, musí byť zaregistrovaný v lehote uvedenej v danom Oznámení. PPA eviduje niekoľko ŽoP, ktorých prijímatelia zatiaľ nie sú registrovaní v ekologickom poľnohospodárstve.* ***Dôvod, prečo PPA upresnila, kedy sa musia prijímatelia registrovať je preto, lebo samotnou registráciou prijímateľ NFP nepodniká v ekologickom poľnohospodárstve.*** *ÚKSUP v procese registrácie v zmysle zákona č. 189/2008Z.z., žiadateľa o registráciu zaradí do konverzie a určí jej obdobie trvania. Maximálne sú to dva roky, prihliada sa na to, či na pozemkoch už bola vykonávaná ekologická poľnohospodárska produkcia. Pôvodne PPA predpokladala, že prijímatelia, ktorí sa zaviazali, že budú podnikať v ekologickom poľnohospodárstve, sú si vedomí, aké povinnosti a aké postupy musia vykonať, aby podnikali v ekologickom poľnohospodárstve. Práve z otázok prijímateľov sa PPA dozvedela, že si mnohí, nie všetci, stanovili niečo, o čom nemali predstavu ako to splniť. Z uvedeného dôvodu PPA zverejnila Oznam, aby nenastal stav, že PPA bude musieť pri podaní 2. ŽoP vymáhať vyplatené peniaze späť od prijímateľov NFP za nesplnenie správnej realizácie projektu a teda za nepodnikanie v ekologickom poľnohospodárstve.*

*Z horeuvedeného vyplýva, že do dňa realizovania projektu a podania 2. záverečnej ŽoP musí prijímateľ NFP, ktorý si uplatnil body v rámci bodovacieho kritéria č. 8, vykonávať ekologické poľnohospodárstvo, čo neznamená len registráciu do neho. Ďalej to znamená, že do 9. mesiacov odo dňa účinnosti Zmluvy o NFP musí prijímateľ NFP sa zaregistrovať do ekologického poľnohospodárstva, na základe čoho sa podnik zaradí do  konverzie, aby pri ukončení realizácie projektu a podaní 2. ŽoP mal prijímateľ NFP preklenuté obdobie konverzie a už hospodáril v ekológii.*

1. **Otázka:**

Dá sa vylúčiť z projektu pre mladého poľnohospodára ekológia?

A zároveň či môžeme zameniť (znížiť počet včelstiev) a doplniť ho dojnicami, tak aby boli dodržané plánované výstupy?

Aký bude postup v prípade zmeny, treba napísať žiadosť, alebo zmenu, resp. aké tlačivo použiť?

**Odpoveď:**

*Nie je možné Vám len takto odpovedať.. V prípade, že podáte žiadosť o zmenu v zmysle Príručky pre prijímateľa, PPA bude danú vec posudzovať a buď Vašu žiadosť o zmenu akceptuje alebo zamietne. V prípade zamietnutia, platí stav, ktorý Vám bol schválený a je na základe neho podpísaná zmluva.*

*Zmenu včelstiev za dojnice treba riešiť zmenovým konaním, ktoré je podrobne uvedené v Príručke pre prijímateľa.*

1. **Otázka:**

Touto cestou by som Vás veľmi pekne chcela poprosiť o usmernenia v prípade podopatrenia 6.1, moja prvá otázka smeruje k mladým farmárom, ktorým vyplýva zo zmluve o poskytnutí NFP z článku 7 bod 7.9 ak prijímateľ uviedol v podnikateľskom pláne dosiahnutie zručností a schopností v oblasti poľnohospodárstva a absolvuje akreditovaný vzdelávací kurz zameraný na poľnohospodárske podnikanie v oblasti živočíšnej výroby najneskôr do 24 mesiacov od podpisu Zmluvy o poskytnutí NFP. Radi by sme sa informovali o termíne a mieste konania akreditovaného vzdelávacieho kurzu zameraného na poľnohospodárske podnikanie pre mladých farmárov.

**Odpoveď:**

*Výzvu prostredníctvom opatrenia 1 PRV SR 2014-2020 na realizáciu akreditovaného vzdelávacieho kurzu (programu) zameraného na poľnohospodárske podnikanie v oblasti živočíšnej a špecializovanej rastlinnej výroby vydáva Ministerstvo pôdohospodárstva a rozvoja vidieka SR. K Vašej otázke sa PPA nevie vyjadriť.*

1. **Otázka:**

1. Musí farmár začať realizovať projekt pred podaním prvej žiadosti o platbu? (V príručke pre prijímateľa ako aj v Zmluve o NFP som sa dočítala, že pred podaním prvej žiadosti o platbu sa musí stať aktívnym poľnohospodárom a to registráciou min. 25 % zvierat v CEHZ (Článok 7, bod 7.4 Zmluvy). Nikde som sa ale nedočítala, či musí aj začať realizovať projekt. V tlačive k žiadosti o platbu – Formulár žiadosti o platbu sa vyžaduje dátum začatia realizácie podnikateľského plánu.

2. Aká aktivita pri podopatrení 6.1 sa považuje za začatie realizácie aktivít podnikateľského plánu? Nie je to práve registrácia zvierat v CEHZ?

3. Vo výzve 6.1 je uvedené, že 70 % peňažných prostriedkov (35 000 eur) bude vyplatených hneď po podpise zmluvy o NFP a zvyšných 15 000 eur bude vyplatených po správnej realizácii podnikateľského plánu (str.9, bod 2.6.2). Z tejto vety mi taktiež vyplýva, že projekt stačí realizovať a oznámiť ho na tlačive – Oznámenie o začatí realizácie PP až po podaní prvej žiadosti o platbu a preplateniu finančných prostriedkov 35.000 eur. Je to tak?

**Odpoveď:**

*Odpoveď 1: Začatie realizácie aktivít projektu, pri 6.1, podnikateľského plánu je definovaných v Príručke pre prijímateľa na str. 12 a povinnosť dokedy prijímateľ musí zahájiť realizáciu podnikateľského plánu je uvedené v Zmluve o NFP čl. 7 ods. 7.3. Pojem aktívny poľnohospodár znamená, že poľnohospodár podá žiadosť na priame podpory alebo zaregistruje zvieratá v CEHZ, to znamená, že, pokiaľ sa prijímateľ stal aktívnym poľnohospodárom, tak už začal realizáciu svojho projektu – zahájil realizáciu podnikateľského plánu.*

*Odpoveď 2: Odpoveď je v prvom bode.*

*Odpoveď 3: Nie, nie je to tak. Prijímateľ musí splniť bod 7.4 Zmluvy o NFP, ktorý hovorí:*

*„Prijímateľ sa do predloženia prvej ŽoP musí stať aktívnym poľnohospodárom v zmysle ustanovení o priamych platbách (resp. výhradne u živočíšnej výroby splniť nižšie uvedenú podmienku), čo je povinný deklarovať písomným oznámením, adresovaným Poskytovateľovi na predpísanom tlačive (viď príloha č. 7 Príručky pre Prijímateľa):*

* *v prípade špeciálnej rastlinnej výroby žiadosťou o priamu podporu min. na 25 % pôdy uvedenej v podnikateľskom pláne na sekciu priamych podpôr Poskytovateľa (v prípade ovocného sadu a vinohradu musí byť predtým s touto pôdou registrovaný v registri sadov vedenom na ÚKSUP-e ),*
* *v prípade živočíšnej výroby registráciou min. 25 % zvierat uvedených v podnikateľskom pláne v CEHZ (systém evidencie prasiatok do 20 kg a králikov – chovných samíc bude MPRV SR zabezpečený najneskôr do 31.12.2016 ).*

*V opačnom prípade Poskytovateľ nie je povinný vyplatiť Prijímateľovi prvú splátku NFP.“*

*Zároveň je prijímateľ povinný podať žiadosť o platbu na tlačivách PPA, ktoré uvádzajú aj povinné prílohy.*

1. **Otázka:**

Chcel by som sa opýtať ohľadom projektu mladý farmár 6.1.

Na stránke PPA som našiel medzi odpoveďami:

Príjem z poľnohospodárskej činnosti vyšší ako 50% z celkového príjmu bude kontrolovaný pri podaní 2. žiadosti o platbu (ďalej len „ŽoP“) a to daňovým priznaním za rok predchádzajúci podaniu 2. žiadosti o platbu. Následne je záväzok potrebné plniť až po ukončenie platnosti a účinnosti Zmluvy o NFP.

uvedenú odpoveď PPA vnímam tak, že ostatné príjmy nesmú tvoriť viac ako 50 % Vášho celkového príjmu. Čiže teoreticky, stačí, aby bol príjem z SHR vyšší o 1 € ako ostatné príjmy.

Kľúčový však bude rok predchádzajúci podaniu druhej ŽoP, ktorú je možné podať až po dvoch rokoch od začiatku realizácie projektu.

Vysvetľujem si to správne ?

**Odpoveď:**

*Áno vysvetľujete si to správne.*

1. **Otázka:**
2. Môj štandardný výstup je 9936 z toho tvoria včely 8800 a vinohrady 1136. Ku dňu 7.9.2017 mám zaregistrovaných 33 včelstiev, ktoré zodpovedá hodnote 5280, čiže tvoria 53 percent zo štandardného výstupu. Vinohrady zatiaľ nemám zaregistrované, plánujem ich založiť v neskoršom období, stačia mi včely na žiadosť o prvú platbu?
3. V projekte som sa zaviazala vysadiť 0,5 ha vinohradu. Na PPA som sa dozvedela, že nemôžu ma zaregistrovať na túto plochu, viac pôdy neobrábam, nestačí mi v takomto prípade iba registrácia od ÚKSÚP-u? Ďakujem za odpovede.

**Odpoveď:**

*Odpoveď 1: ÁNO, stačia*

*Odpoveď 2: NIE, len registrácia ÚKSUP-u nepostačuje, je potrebné podať žiadosť na priame podpory s tým, že v žiadosti je potrebné uviesť pre aké účely sa žiadosť podáva. A žiadosť je možné na priame platby podať, aj keď máte 0,5 ha vinohradu. Odporúčame podať písomnú žiadosť o informácie na priame podpory, ako presne sa takáto žiadosť vypĺňa.*

1. **Otázka:**

Dobrý deň,

rada by som sa opýtala na podmienky podávania žiadosti o platbu v rámci podopatrenia 6.1 „Pomoc na založenie podnikateľskej činnosti pre mladých farmárov“.

Zmluva o poskytnutí nenávratného finančného príspevku, ktorú pán uzavrel dňa 10. 8. 2017, stanovuje nasledujúcu podmienku:

Príjemca sa do predloženia prvej ŽoP musí stať aktívnym farmárom v zmysle ustanovení o priamych platbách (resp. výhradne pri živočíšnej výrobe splnili nižšie uvedené podmienky), čo je povinný deklarovať písomným oznámením, adresovaným poskytovateľovi na predpísanom tlačive (viď príloha č. 7 príručky pre príjemcu).

• V prípade špeciálnej rastlinnej výroby žiadosti o priamu podporu min. na 25 % pôdy uvedenej v podnikateľskom pláne na sekcii priamych podpôr poskytovateľa (v prípade ovocného sadu a vinohradu musí mať predtým túto pôdu registrovanú v registri sadov vedené na ÚKSUP-e)

• V prípade živočíšnej výroby registráciou min. 25 % zvierat uvedených v podnikateľskom pláne v CEHZ (systém evidencie prasiat do 20 kg a králikov – chovných samíc bude MPRV SR zabezpečený najpozdejšie do 31.12.2016)

Rada by som sa opýtala, jak starý musí byť výpis z CEHZ podávaný ako príloha k 1. ŽoP?

**Odpoveď:**

*Výpis z CEHZ môže byt najskôr od dátumu vyhlásenia výzvy.*

1. **Otázka:**

Som prijímateľ podpory v rámci podopatrenia 6. 1. Pomoc na začatie podnikateľskej činnosti pre mladých poľnohospodárov.

Mám nasledovné otázky:

1. ohľadom bodu 6.8 Zmluvy o poskytnutí nenávratného finančného príspevku - akým spôsobom môžu byť vyúčtované výdavky do daňového priznania, keď nie je možné platiť bezhotovostne – týka sa to malých platieb – príklad: PPA požaduje overiť podpis prijímateľa, za tento úkon som na matrike zaplatila v hotovosti, nakoľko nebolo možné platiť bezhotovostne.

Doklad o zaplatení bol vystavený formou príjmového pokladničného dokladu, čo je relevantný účtovný doklad. Podobne sa toto týka aj napr. poštovného pri komunikácii s PPA.

2. v bode 4.4. je uvedené: „Prijímateľ nie je povinný preukazovať skutočný účel použitia NFP na jednotlivé typy výdavkov, uvedených v podnikateľskom pláne.“ Zároveň v bode 6.8 je uvedené: „Prijímateľ je povinný realizovať finančné operácie týkajúce sa realizácie Aktivít Projektu výlučne bezhotovostnou formou.“ Ak platí bod 4.4, teda nemusím preukazovať skutočný účel použitia NFP, tak bod 6.8 je podľa mňa irelevantný. Prosím o vysvetlenie týchto nezrovnalostí.

**Odpoveď:**

*Podľa bodu 6.8 „Prijímateľ je povinný realizovať finančné operácie týkajúcej sa realizácie Aktivít Projektu výlučne bezhotovostnou formou“. V zmysle výzvy, oprávnené výdavky sú výdavky uvedené v podnikateľskom pláne. Prijímateľ podpory nie je povinný preukazovať skutočný účel použitia NFP na jednotlivé typy výdavkov, uvedených v podnikateľskom pláne. Výdavky uvedené v podnikateľskom pláne nemôžu byť uplatnené v rámci oprávnených výdavkov v iných opatreniach v rámci PRV SR 2014 – 2020.*

1. **Otázka:**

Prosím, na koľko bodov môže klesnúť bodové hodnotenie schváleného projektu (6.1 Pomoc na začatie podnikateľskej činnosti pre mladých poľnohospodárov), keďže zásadným spôsobom boli zmenené pravidlá. Z vlastných finančných prostriedkov je do 6 mesiacov od účinnosti zmluvy náročné splniť 25% z 25 tis. štandardného výstupu. Pôvodne sme plánovali rozbehnúť činnosť z finančných prostriedkov z 1 platby, ( 35 000 eur), a dosiahnutie 25% plánovaného stavu sme mali možnosť dosiahnuť najneskôr do 18 mesiacov od účinnosti zmluvy s PPA.

Bude preto, prosím, pri zmene podnikateľského plánu akceptované 84 bodov?

**Odpoveď:**

*Ak potrebujete zmeniť svoj podnikateľský plán podajte žiadosť o zmenu v zmysle Príručky pre prijímateľa. PPA však nie je povinná Vám zmenu akceptovať.*

1. **Otázka:**

Mám podpísanú zmluvu pre opatrenie 6.1 a potrebujem urobiť 2 zmeny.

Otázka č.1: 1. Zmena sa týka vystúpenia z ekológie – na toto použijem tlačivo pre oznámenie významnej zmeny. Moje bodové hodnotenie je 90, takže týmto krokom neklesnem pod požadovanú minimálnu hranicu.

2. Zmena sa týka typov strojov a zriadení na výrobu jadrových krmív, ktoré som si zadala a po zmene situácie a skúsenostiach by som ich rada obmenila – na toto použijem druhé tlačivo pre oznámenie menej významnej zmeny?

Je to správny postup?

Otázka č.2:A ešte sa chcem opýtať, či ja ako mladý farmár môžem z finančných prostriedkov projektu zakúpiť aj mulčovač? Nepodarilo sa mi to nikde nájsť, či je toto prípojné zariadenie povolené. Dôvod je hlavne ten, že pôdne bloky, ktoré mi vyčlenil väčšinový užívateľ v našej obci nie sú v ideálnom stave. Je tam dosť samonáletov a rôznych kríkov. Myslím, že ani skutočná výmera nebude totožná s LPIS. Takže to potrebujeme dať do poriadku.

**Odpoveď:**

*Odpoveď 1: V prvom prípade ide o významnú zmenu projektu a v druhom o menej významnú. Odpoveď 2: Výzva uvádza, že „Oprávnené výdavky sú výdavky uvedené v podnikateľskom pláne. Prijímateľ podpory nie je povinný preukazovať skutočný účel použitia NFP na jednotlivé typy výdavkov, uvedených v podnikateľskom pláne.“*

1. **Otázka:**

Po vyhlásení projektu v roku 2015 som ihneď začala zhromažďovať informácie o predmete mojej činnosti – výsadba marhuľového sadu. Dozvedela som sa, že stromčeky je potrebné objednať rok vopred, keďže sa jedná o nemalé množstvo. Vypracovaný projekt som odovzdala dňa 25.2.2016 a následne dňa 31.3.2016 som objednala aj stromčeky. Rátali sme s tým, že za ten rok budú projekty vyhodnotené a ja budem môcť hneď začať s výsadbou. Avšak rozhodnutie o schválenie prišlo až v máji 2017 a ja som bola medzičasom nútená začať s výsadbou, keďže objednávka na stromčeky sa už zrušiť nedala. Stromčeky boli vysadené v marci 2017. Ak by som bola čakala na podpísanie Zmluvy o NFP a až potom objednala stromy, nebola by som sa zmestila do časového horizontu 6 mesiacov, aby som ohlásila začatie. Kúpa stromčekov prebehla za pomoci mojej mamy, podnikateľky v poľnohospodárstve, ktorá stromy kúpila a mne ich následne prefakturovala. Ku dnešnému dňu je sad aj oplotený a oficiálne zaregistrovaný na ÚKSUP.

Moja otázka znie: Som oprávnená aj naďalej na NFP? Ak áno, ako mám ohlásiť začatie podnikania? S akým dátumom?

**Odpoveď:**

*Odpoveď: V zmysle Príručky pre žiadateľa (kap. 8 ods.2) „ak žiadateľ začne s realizáciou projektu pred právoplatnosťou rozhodnutia o schválení ŽoNFP alebo pred nadobudnutím účinnosti zmluvy, znáša v plnej miere riziko súvisiace s tým, že žiadateľovi nevznikne právny nárok na poskytnutie príspevku.“ Vo Vašom prípade to znamená, že ste mohli začať realizovať a teda stať sa aktívnym poľnohospodárom po podaní ŽoNFP a lehotu najneskôr 9 mesiacoch po uzatvorení zmluvy ste už splnili.*

*Do Oznámenia o začatí realizácie projektu uvádzate skutočný dátum začatia realizácie projektu- dátumom objednávky sadeníc.*

1. **Otázka:**

Ako prijímateľ podpory z podopatrenia 6.1 máme podpísanú Zmluvu o NFP a sme pred nákupom 25% dobytka z podnikateľského plánu (podmienka 25% živočíšnej výroby zo štandardného výstupu pred 1. žiadosťou o platbu).

Zaregistrovali sme farmu, aby sme mohli týchto 25% dobytka nakúpiť. Táto farma v súčasnosti nie je na parcele, ktorá bola uvedená v Žiadosti o NFP a v podnikateľskom pláne ako miesto realizácie projektu.

Po schválení 1. žiadosti o platbu (70% NFP) budeme realizovať všetky plánované investície zazmluvneného projektu na mieste realizácie (parcelách), ktoré sme uviedli pri žiadosti o NFP. Farma bude preregistrovaná na tieto parcely, ktoré sú miestom realizácie projektu.

1.Otázkou je, či pri prvej žiadosti o platbu a možnej kontroly na mieste nebude problém, že súčasná parcela, nie je uvedená ako miesto realizácie? Odporúčate nám podať zmenu - rozšírenie miesta realizácie o jednu parcelu alebo inú formu oznámenia o tejto skutočnosti? Ak by išlo o zmenu, aký typ zmeny máme podať?

2. Nie je nám tiež zrejmé, aké podmienky musíme splniť, aby sme náš chov hovädzieho dobytka realizovali v ekologickom poľnohospodárstve (ako sme uviedli pri príprave projektu). Musíme sa niekde registrovať? Sú niekde presne zadefinované podmienky a pravidlá ekologického poľnohospodárstva?

**Odpoveď:**

*Odpoveď 1: Musíte doručiť na PPA písomnú informáciu o menej významnú zmenu projektu (uvedené v príručke pre prijímateľa 5.2).*

*Odpoveď 2: Bližšie informácie k ekologickému poľnohospodárstvu nájdete stránke Pôdohospodárskej platobnej agentúry* [*http://www.apa.sk/faq-podopatrenie-6-1*](http://www.apa.sk/faq-podopatrenie-6-1)*, v dokumente zverejnenom 05.02.2018, otázka č. 3, poprípade na stránke UKSUP-e* [*http://www.uksup.sk/odbor-ekologickej-polnohospodarskej-vyroby/*](http://www.uksup.sk/odbor-ekologickej-polnohospodarskej-vyroby/)

1. **Otázka:**

Môj podnikateľský plán je chov dojníc, už som zahájil projekt aj tento týždeň pošlem žiadosť o platbu , pretože už mám na farme 3 ks dojníc. Zaviazal som sa podnikať v rámci ekologického poľnohospodárstva a chcem sa opýtať že kedy sa mám prihlásiť do UKSUP-u , či mi stačí len pred požiadaním o druhú platbu. A keď ma nezaradia do ekológie ?

Druhá otázka, mám zamestnať na farmu zamestnanca , mám hneď zamestnať aby mi plynula doba 3 rokov zamestnávania ? Pred požiadaním o druhú platbu musí uplynúť doba 3 rokov zamestnávania ?

Tretia otázka na mojej farme mam 3 ks dojníc a ostatné 10 kusov mám jalovice , ktoré sa stanú dojnicami postupne keď sa otelia . Pred požiadaním o druhú platbu budem mať tých 11 ks dojníc , ktoré mám v podnikateľskom pláne, poprípade 13 . Nemusím hlásiť nejakú zmenu ? Je to v poriadku ?

Štvrtá otázka môžem sa zapojiť do iných projektov napr. na kúpu nového traktora alebo postavenie maštali , mliekarni, keď bude výzva ?

**Odpoveď:**

*Odpoveď 1: V zmysle Zmluvy o NFP, čl. 7, ods. 7.14 „Ak si Prijímateľ uplatnil body v rámci bodovacieho kritéria č. 8, musí podnikať v rámci ekologického poľnohospodárstva a zaregistrovať sa do ekologického poľnohospodárstva v rámci celej živočíšnej výroby a špecializovanej výroby, z ktorej počíta predpokladaný štandardný výstup a to do dňa realizovania projektu a podania druhej záverečnej ŽoP.*

*Žiadosť o registráciu si podáva žiadateľ na ÚKSUP, kde dostane presné informácie spojené s registráciou a povinnosťami týkajúce sa hospodárenia v ekológii.*

*Odpoveď 2: V zmysle Zmluvy o NFP, čl. 7, ods. 7.13 „Ak Prijímateľ uplatnil body v rámci bodovacieho kritéria č. 6, pracovné miesto/pracovné miesta sa zaväzuje vytvoriť počas nasledujúcich troch rokov po podpísaní Zmluvy o poskytnutí NFP. Vytvorenie pracovného miesta/pracovných miest sa preukazuje Poskytovateľovi pri zaslaní druhej záverečnej ŽoP zaslaním kópie pracovnej zmluvy, ktorá zakladá novovytvorený pracovno-právny vzťah a v ktorej bude pri opise druhu práce, na ktorý sa zamestnanec prijíma, označenie slovami „miesto PRV“ a uvedené číslo tejto Zmluvy o poskytnutí NFP, a dokladom preukazujúcim platenie odvodov do sociálnej poisťovne za novoprijatého zamestnanca/zamestnancov). Následne je Prijímateľ povinný zachovanie pracovného miesta/pracovných miest preukázať na žiadosť Poskytovateľa kedykoľvek počas doby platnosti Zmluvy o poskytnutí NFP predložením dokladov, preukazujúcich platenie odvodov do sociálnej poisťovne za novoprijatého zamestnanca/zamestnancov minimálne po dobu 36 po sebe idúcich mesiacov.*

*PPA bude kontrolovať splnenie podmienky pri 2. záverečnej žiadosti o platbu.*

*Odpoveď 3: Prijímateľ je povinný písomne oznámiť na PPA len zmeny v podnikateľskom zámere oproti plánu, ktorý si Prijímateľ zadal v projekte pri podaní ŽoNFP. Inak je Prijímateľ povinný plniť hodnoty zadaného štandardného výstupu v podnikateľskom pláne a v zmysle dokladov zaradených do Zoznamu povinných príloh: http://www.apa.sk/ziadost-o-platbu-1, na PPA Prijímateľ dokladuje pri 1. a 2. ŽoP.*

*Odpoveď 4: Áno, samozrejme sa môžete uchádzať o podporu z iných investičných opatrení. Výdavky uvedené v podnikateľskom pláne nemôžu byť uplatnené v rámci oprávnených výdavkov v iných opatreniach v rámci PRV SR 2014 – 2020.*

1. **Otázka:**

1. Rada by som sa informovala, kde si viem stiahnuť potrebne dokumenty na 1ZOP na podopatrenie 6.1, nakoľko som sa prihlásila z viacerých počítačov s aktualizovaným adobe reader a aj tak sa mi nikdy nepodarilo otvoriť formulár o žiadosť o platbu. Viete mi to prosím zaslať mailom?

2. Ďalej by som chcela vedieť kde si stiahnem Prílohu č.1- výpočet paušálnej platby ako aj ostatne prílohy (C.4) nakoľko ak otvorím prílohy z vašej stránky z 28.9.2017 žiadnu možnosť na stiahnutie príloh mi to nedáva.

3. Čo znamená výpočet paušálnej platby ak prvá platba je pre všetkých mladých farmárov už jasne stanovená?

4. Na akom tlačive mám predkladať zahájenie o realizácii?

5. Ako predložím originál oznámenia o splnení podmienky poskytnutia príspevku? Čo sa rozumie pod touto prílohou?

6. Od kedy som povinná platiť si odvody ako SHR a do kedy musím zamestnať zamestnanca?

**Odpoveď:**

*Odpoveď 1: ŽoP ide bez problémov otvoriť a aj stiahnuť, v prílohe posielam ŽoP. Odpoveď 2: Príloha č.1 je na tej istej stránke ako ŽoP, ale na druhej stane sú tam dve strany* [*http://www.apa.sk/index.php?navID=583&ofs1=5*](http://www.apa.sk/index.php?navID=583&ofs1=5) *. Odpoveď 3: Ak budete vidieť prílohu tak vám to bude jasné, pretože vychádzate z celkovej paušálnej sumy a v prvej platbe vypočítate 70%.*

*Odpoveď 4: Zahájenie o realizácii sa podáva na tlačive, ktoré je v prílohe č. 1 Príručky pre prijímateľa.*

*Odpoveď 5: Oznámenie o splnení podmienky sa podáva na tlačive, ktoré je prílohou č. 7 Príručky pre prijímateľa.*

*Odpoveď 6: Postupujte podľa zmluvy čl. 7 bod 7.13 „Ak Prijímateľ uplatnil body v rámci bodovacieho kritéria č. 6, pracovné miesto/pracovné miesta sa zaväzuje vytvoriť počas nasledujúcich troch rokov po podpísaní Zmluvy o poskytnutí NFP. Vytvorenie pracovného miesta/pracovných miest sa preukazuje Poskytovateľovi pri zaslaní druhej záverečnej ŽoP zaslaním kópie pracovnej zmluvy, ktorá zakladá novovytvorený pracovno-právny vzťah a v ktorej bude pri opise druhu práce, na ktorý sa zamestnanec prijíma, označenie slovami „miesto PRV“ a uvedené číslo tejto Zmluvy o poskytnutí NFP, a dokladom preukazujúcim platenie odvodov do sociálnej poisťovne za novoprijatého zamestnanca/zamestnancov).*

*Následne je Prijímateľ povinný zachovanie pracovného miesta/pracovných miest preukázať na žiadosť Poskytovateľa kedykoľvek počas doby platnosti Zmluvy o poskytnutí NFP predložením dokladov, preukazujúcich platenie odvodov do sociálnej poisťovne za novoprijatého zamestnanca/zamestnancov minimálne po dobu 24 po sebe idúcich mesiacov.*

1. **Otázka:**

Chcem s opýtať či musím posielať to tlačivo o tom že som aktívny poľnohospodár, pretože som už podával žiadosti o platbu či to nestačí, tiež ten výpočet paušálnej platby-je to tých 35000 eur ktoré my vyplatia pri 1 splátke?

Ktoré s tých 8 bodov povinných príloh sa týka priamo podopatr.6.1 -mladý farmár? Iba pre kontrolu či som to urobil správne.

**Odpoveď:**

*Áno je potrebné poslať aj tlačivo, že ste aktívny poľnohospodár, ak ste ho neposlali so žiadosťou o platbu.*

1. **Otázka:**

Je potrebné dať vyrobiť tabuľu pre toto opatrenie, keď výška schváleného príspevku je 50 000 EUR?

**Odpoveď:**

*Vo všeobecných zmluvných podmienkach v čl. 9 Publicita projektov ods. 4 je uvedené:*

*Počas realizácie Aktivít Projektu (viď kapitola 2 Príručky pre prijímateľa NFP z PRV) je Prijímateľ povinný informovať verejnosť o podpore získanej z EPFRV tým, že:*

*a. uverejní na svojom webovom sídle na profesionálne použitie, ak má takéto webové sídlo zriadené, krátky opis Projektu, ak je možné určiť prepojenie medzi účelom webového sídla a podporou poskytnutou na Projekt, zodpovedajúci úrovni podpory vrátane jej cieľov a výsledkov a zdôrazní finančnú podporu z EÚ;*

*b. v prípade Projektov, na ktoré sa nevzťahuje písmeno c) s celkovou podporou z verejných prostriedkov nad 10 000 EUR a v závislosti od financovanej operácie (napr. na operácie na obnovu dedín alebo operácie iniciatívy LEADER), vyvesí aspoň jeden plagát s informáciami o Projekte (s veľkosťou aspoň A3), pričom zdôrazní finančnú podporu z EÚ, na mieste ľahko viditeľnom pre verejnosť, akým sú napr. vstupné priestory budovy. Ak má Projekt v rámci PRV za následok investíciu (napr. do poľnohospodárskeho podniku alebo do potravinárskeho podniku) s celkovou podporou z verejných prostriedkov nad 50 000 EUR, Prijímateľ musí umiestniť informačnú tabuľu s informáciami o Projekte, pričom zdôrazní finančnú podporu z EÚ. Informačná tabuľa sa inštaluje aj v priestoroch miestnych akčných skupín financovaných iniciatívou LEADER.*

*Výška podpory z verejných prostriedkov v podopatrení 6.1 rovná 50.000 EUR a preto nie je potrebné zriaďovať informačnú tabuľa.*

1. **Otázka:**

Obraciam sa na vás s prosbou o vysvetlenie pojmov:

1. pre vyplnenie Oznámenia o zahájení realizácie podnikateľského plánu, ktoré je nutne odoslať pre projekt 6.1 Mladý farmár...

Čo sa presne myslí vetou:

Realizáciu podnikateľského plánu som zahájila dňa .............. realizáciou nasledovnej aktivity:................................................. (uviesť aktivitu v súlade so Zmluvou o poskytnutí NFP)

Čo sa mysli pod pojmom AKTIVITA? Je to názov projektu alebo nejaká konkrétna činnosť spojená s tvorbou farmy?

2. otázka k žiadosti o prvú platbu:

do 9 mesiacov od podpisu zmluvy mam mat 25% zvierat uvedených v podnikateľskom pláne... je tých 25% z celkového poctu kusov alebo zo štandardného výstupu, nie je mi to zo zmluvy jasne.

1. Je toto jediný spôsob ako klásť otázky spojene s plnením projektu 6.1 alebo existuje nejaká telefonická/emailová linka priamo pre otázky spojene s týmto projektom?

**Odpoveď:**

*Odpoveď 1: Odpoveď je uvedená v Príručke pre prijímateľa.*

*Odpoveď 2: 25% je z celkového zadaného štandardného výstupu.*

*Odpoveď 3: Áno, v zásade je. Môžete využiť telefonický kontakt, ale na otázky odpovedáme písomne.*

1. **Otázka:**

Rada by som sa opýtala.. Mám schválený projekt - Pomoc na začatie podnikateľskej činnosti pre mladých poľnohospodárov..

V podnikateľskom pláne mám rok začatia podnikania a žiadania o prvú platbu naplánované na rok 2017..

Je prosím možné začať podnikať až začiatkom roka 2018?! Či to nebudete posudzovať ako rozpor, keďže v mojom podnikateľskom pláne mám udaný rok na začatie podnikania 2017. Hoci podľa zmluvy sa zaväzujem podať prvú ŽOP najneskôr do 9 mesiacov odo dňa účinnosti zmluvy (ktorú som podpisovala 5.9.2017)..

**Odpoveď:**

*Musíte podať žiadosť o menej významnú zmenu v zmysle Príručky pre prijímateľa.*

1. **Otázka:**

Som začínajúci farmár ako SHR s priznaným NFP pre mladého farmára a chcem sa opýtať či môžem na to isté IČO externe pracovať pre poisťovňu Wüstenrot. V zmluve som nenašiel bod ktorý by vylučoval ďalšiu podnikateľskú činnosť popri SHR.

**Odpoveď:**

*Na stránke PPA v sekcií otázky-odpovede sme zverejnili najčastejšie otázky k podopatrenie 6.1 v rámci nich sa vyskytovala aj Vaša otázka ohľadom príjmu.* [*http://www.apa.sk/faq-podopatrenie-6-1*](http://www.apa.sk/faq-podopatrenie-6-1)

*Prijímateľ podpory z podopatrenia 6.1 môže vykonávať popri SHR aj inú činnosť, z ktorej získava príjem. Avšak príjem z poľnohospodárskej činnosti (SHR) musí byť vyšší ako 50% z celkového príjmu a tento stav bude kontrolovaný pri podaní 2. žiadosti o platbu (ďalej len „ŽoP“) a to daňovým priznaním za rok predchádzajúci podaniu 2. žiadosti o platbu. Následne je záväzok potrebné plniť až po ukončenie platnosti a účinnosti Zmluvy o NFP.*

1. **Otázka:**

Dobrý deň, syn podpísal zmluvu o poskytnutní NFP podopatrenie 6.1 Pomoc na začatie podnikateľskej činnosti pre mladých poľnohospodárov. V podnikateľskom pláne má uvedené, že okrem svojho prac. miesta vytvorí ešte 1pracovné miesto . Je možnosť z Úradu práce si požiadať o finančný príspevok na podporu zamestnávania znevýhodneného uchádzača o zamestnanie, ale je pri tom potrebné podpísať vyhlásenie žiadateľa, že "

Projekt a aktivity, na ktoré žiadam o poskytnutie pomoci v zmysle Schémy DM č . 7/2015 v platnom znení neboli a nie sú financované z podopatrenia

6.1 "Podpora na začatie podnikateľskej činnosti pre mladých poľnohospodárov" alebo podopatrenia 6.3 " podpora na začatie podnikateľskej činnosti pre rozvoj malých poľnohospodárskych podnikov"

Programu rozvoja vidieka SR 2014-2020.

1. Chcela by som sa opýtať, či je možné žiadať o príspevok z Úradu práce na vytvorenie nového pracovného miesta, aby tým nedošlo k jeho dvojitému financovaniu. V podnikateľskom pláne nemá syn napísané žiadne konkrétne výdavky spojené s vytvoreným pracovným miestom.

2. Ešte poprosím o jednu odpoveď, ak by syn splnil podmienky pre začatie čerpania NFP ešte v tomto roku, a príspevok by dostal na účet, bol by tento príjem zdaniteľný už v tomto účtovnom období? Pretože pravdepodobne by do konca roka nestihol uskutočniť všetky výdavky, ktoré plánuje uhradiť z tohto príspevku.

**Odpoveď:**

*K otázke č.1, či je možné žiadať o príspevok z Úradu práce na vytvorenie nového pracovného miesta, aby tým nedošlo k jeho dvojitému financovaniu. V podnikateľskom pláne nemá syn napísané žiadne konkrétne výdavky spojené s vytvoreným pracovným miestom.*

*Odpoveď: Pokiaľ si uplatnil žiadateľ v rámci opatrenia 6.1 za kritérium č. 6 body, nie je oprávnený žiadať si príspevok z Úradu práce na vytvorenie nového pracovného miesta.*

*K otázke č.2, "ak by syn splnil podmienky pre začatie čerpania NFP ešte v tomto roku, a príspevok by dostal na účet, bol by tento príjem zdaniteľný už v tomto účtovnom období? Pretože pravdepodobne by do konca roka nestihol uskutočniť všetky výdavky, ktoré plánuje uhradiť z tohto príspevku. "*

*Odpoveď: Riešenie tejto otázky nie je v kompetencii Pôdohospodárskej platobnej agentúry.*

1. **Otázka:**

Dobrý deň,

prosím Vás o usmernenie, či splním povinnosť zamestnať na trvalý prac. pomer na plný úväzok zamestnaním dlhodobo nezamestnaného s uplatnením si odvodovej úľavy v zmysle § 4 ods. 1 písm. d) zákona č. 461/2003 Z. z. o sociálnom poistení.

**Odpoveď:**

*Ak viete preukázať zamestnanie s potvrdením sociálnej poisťovne, nakoľko ho musíte prihlásiť, tak je to v poriadku.*

1. **Otázka:**

Dobrý deň.

24.10.2017 mi bolo doručené rozhodnutie o neschválení žiadosti o nenávratný finančný príspevok.

Ako dôvod je uvedené : z dôvodu nedostatku finančných prostriedkov určených na vyčerpanie vo výzve.

Rád by som sa Vás opýtal či môžem požiadať Slovenský pozemkový fond o prenájom poľnohospodárskej pôdy ako Mladý poľnohospodár?

**Odpoveď:**

*PPA sa nemôže vyjadrovať za Slovenský pozemkový fond. Avšak v zmysle nami stanovených pravidiel ste definíciu mladého farmára splnili a neboli ste schválený kvôli nedostatku finančných prostriedkov*.

1. **Otázka:**

Dobrý deň,

chcela by som sa informovať, či v prípade, že by si v rámci svojej činnosti ako SHR prenajala pôdu na rastlinnú výrobu - pestovanie pšenice, jačmeňa, kukurice s následným predajom, či by aj táto činnosť musela vstupovať do ekologického poľnohospodárstva, keďže v zmluve je to špecifikované v bode 7.14:

1. "Ak Prijímateľ uplatnil body v rámci bodovacieho kritéria č. 8, musí podnikať v rámci ekologického

poľnohospodárstva a zaregistrovať sa do ekologického poľnohospodárstva v rámci celej živočíšnej výroby a špecializovanej rastlinnej výroby, z ktorej počíta predpokladaný štandardný výstup a to do dňa realizovania projektu a podania druhej záverečnej ŽoP."

1. Patrí pestovanie pšenice, jačmeňa a kukurice do špecializovanej výroby?

**Odpoveď:**

*Odpoveď 1: Ak ste uplatnili body v rámci bodovacieho kritéria č. 8, musíte podnikať v rámci ekologického poľnohospodárstva.*

*Odpoveď 2: Plodiny, ktoré plánujete pestovať nepatria ku komoditám špeciálnej rastlinnej výroby. Ich zoznam nájdete v Prílohe č. 3.5 k Výzve - Zoznam komodít špeciálnej rastlinnej výroby pre výzvu č. 9 podopatrenie 6.1.*

1. **Otázka:**

Dobrý deň.

V projekte mám uvedené že v rámci štandardného výstupu dosiahnem:

Musím na to, aby som slnila podmienky na poskytnutie NFP dosiahnuť za každú komoditu nielen dosiahnutý štandardný výstup uvedený v 7. stĺpci, ale aj za každú komoditu minimálny štandardný výstup uvedený vo 4. stĺpci?

Teda napríklad u strukovín v prvom riadku mám že dosiahnem štandardný výstup 1716,38 eur, čo zodpovedá 3 ha strukovín.

1. Musím na splnenie podmienok dosiahnuť minimálny štandardný výstup uvedený vo 4. stĺpci, čo je 8000,- eur a zároveň musím mať v skutočnosti nie 3 ha strukovín ale takmer 14 ha určených výpočtom hodnoty zo stĺpca č. 4 delené hodnotou zo stĺpca č. 7 (teda 8000 : 572,12 = 13,98308 ha)

a zasa obdobne u ostatných komodít:

zemiaky nie 1,15 ha ako mám v pláne ale minimálne 2,711 ha (10.000 : 3688,20=2,711)

HD mladší ako 1 rok nie 4 kusy ale minimálne 25 kusov určených ako 8000 : 322,25

býky od 1 do 2 rokov nie 3 ale 14 ks určených výpočtom 8000 : 596,59

jalovice od 1 do 2 rokov nie 4 ale 17 určených 8000 : 496,16

a pod.

2. Druhá otázka je, či môžem vypustiť záväzok dostať sa do ekologickej produkcie ? Celkové bodové hodnotenie môjho projektu predstavuje 94 bodov.

**Odpoveď:**

*Odpoveď 1: Žiadateľ môže kombinovať komodity uvedené v tabuľke (s.4 – výzva opatrenie 6.1.), pričom dosiahnutie plánovanej (skutočnej) aj minimálnej hodnoty štandardného výstupu na stanovený počet ha/kusov sa prepočíta váženým aritmetickým priemerom.*

*Odpoveď 2: Môžete podať žiadosť o významnú zmenu v zmysle Príručky pre prijímateľa, PPA ju nemusí akceptovať.*

1. **Otázka:**

V rámci Zmluvy o poskytnutí nenávratného finančného príspevku č. xxx mi bol schválený nenávratný finančný príspevok vo výške 50 000€.

Podľa Všeobecných zmluvných podmienok k zmluve o poskytnutí nenávratného finančného príspevku, článku 9 Publicita projektov som povinná počas doby platnosti a účinnosti Zmluvy o poskytnutí NFP informovať verejnosť o príspevku.

Zaujímalo by ma, keďže mi bol schválený NFP vo výške 50 000€, čo je presne hraničná hodnota vzhľadom na to, že v uvedenom článku sú definované postupy publicity do 50 000€ a nad 50 000€, či mám pri informovaní verejnosti a publicite projektu postupovať v zmysle usmernení do 50 000€ alebo podľa usmernení nad 50 000€.

Dňa 18.10.2017 som sa zúčastnila konferencie v Banskej Bystrici pre úspešných žiadateľov výzvy 6.1., kde bola položená aj táto otázka, pričom ste uviedli, že túto otázku práve riešite. Preto by ma zaujímalo, či je k publicite projektov presne vo výške 50 000€ (realizovaných hlavne v rámci podopatrenia 6.1) už známe, ako správne postupovať.

**Odpoveď:**

*Vo Všeobecných zmluvných podmienkach v čl. 9 Publicita projektov odst. 4 bod b je uvedené:" v prípade Projektov, na ktoré sa nevzťahuje písmeno c) s celkovou podporou z verejných prostriedkov nad 10 000 EUR a v závislosti od financovanej operácie (napr. na operácie na obnovu dedín alebo operácie iniciatívy LEADER), vyvesí aspoň jeden plagát s informáciami o Projekte (s veľkosťou aspoň A3), pričom zdôrazní finančnú podporu z EÚ, na mieste ľahko viditeľnom pre verejnosť, akým sú napr. vstupné priestory budovy. Ak má Projekt v rámci PRV za následok investíciu (napr. do poľnohospodárskeho podniku alebo do potravinárskeho podniku) s celkovou podporou z verejných prostriedkov nad 50 000 EUR, Prijímateľ musí umiestniť informačnú tabuľu s informáciami o Projekte, pričom zdôrazní finančnú podporu z EÚ. Informačná tabuľa sa inštaluje aj v priestoroch miestnych akčných skupín financovaných iniciatívou LEADER."*

*Zároveň Vám posielame link na stránku MPRV SR, na ktorej sa nachádza manuál pre informovanie a komunikáciu:*

[*http://www.mpsr.sk/index.php?navID=1183&navID2=1183&sID=43&id=10456*](http://www.mpsr.sk/index.php?navID=1183&navID2=1183&sID=43&id=10456)

1. **Otázka:**

Pekný deň,

materiály mám samozrejme naštudované, pretože ale výška podpory činí presne 50 000 € nie je mi z toho jasné, či sa jedná o celkovú podporu z verejných prostriedkov nad 50 000 € alebo len nad 10 000 €? Nie som si teda istá, či slovné spojenie nad 50 000€ zahŕňa zároveň aj podporu vo výške 50 000 € alebo ide len o podporu 50 000,01 € a viac a mňa sa tým pádom týkajú len pravidlá publicity pri projektoch nad 10 000 €.

**Odpoveď:**

*Nad 50 000 eur nie je 50 000 eur - rovných.*

1. **Otázka:**

Pekný deň,

realizáciu môjho schváleného podnikateľského plánu by som chcela začať od nového roka 2018. K tomu sa vzťahuje aj jedno z dvoch oznámení o menej významných zmenách, ktoré som predvčerom odoslala doporučene na PPA.

Dovoľujem si Vás touto cestou osloviť s mojimi otázkami.

Otázka č. 1:

Sa vzťahuje na jednu z položiek môjho rozpočtu. Jedná sa o nákup farmárskej štvorkolky s ťažným zariadením. ktorú mám podľa podnikateľského plánu zakúpiť v prvom roku realizácie môjho projektu. Rada by som s Vami v dostatočnom časovom predstihu odkonzultovala, či by bolo možné urobiť nasledovnú zmenu v mojom projekte: namiesto štvorkolky farmárskeho typu s ťažným zariadením zakúpiť terénny automobil starší ako 4 roky, pričom sumu cca 5000 €, ktorú mám na nákup štvorkolky vyčlenenú v podnikateľskom pláne by som nemenila. Zároveň by som chcela požiadať o presunutie nákupu terénneho automobilu z 1 roku do 2 alebo 3 roku realizácie môjho podnikateľského plánu.

Odôvodnenie navrhovanej zmeny:

Počas doby vyhodnocovania projektov som svoj projektový zámer konzultovala s ďalšími dlhoročnými včelármi, ktorých som medzitým spoznala a tí ma upozornili, na to, že z vlastných skúseností neodporúčajú prepravovať rámiky a ostatný včelársky materiál v prívesnom vozíku ťahanom po lesných cestách z dôvodu silných vibrácii, ktoré následne spôsobujú poškodenie prepravovaného nákladu. Jednoznačne mi odporučili prepravovať náklad v kabíne terénneho automobilu, ktorý dokáže omnoho efektívnejšie tlmiť nerovnosti nespevnených lesných ciest a tak predchádzať poškodeniu nákladu. Ďalším dôvodom je ten, že na základe informácií, ktoré som mala k dispozícii pri písaní podnikateľského plánu na jar roku 2016 som sa domnievala, že pri nákupe strojov z druhej ruky je potrebné, aby neboli staršie ako 4 roky.

Ešte pod otázka k tejto otázke:, Mám o túto zmenu požiadať na tlačive pre menej významné alebo významnejšie zmeny?

Otázka č. 2:

V príručke pre prijímateľa NFP v kapitole č. 5: Zmenové konanie na podnet prijímateľa je definované, že v prípade zmien v rozpočte sa za menej významnú zmenu rozpočtu považuje zmena výšky finančných prostriedkov skupiny výdavkov o menej ako 15 % oproti pôvodnej výške platnej v okamihu nadobudnutia účinnosti Zmluvy, zmena nad 15% je už považovaná za významnejšiu zmenu. V prípade, ak budem potrebovať urobiť zmenu v rozpočte môjho projektu nie som si istá tým ako mám posúdiť, či sa jedná o menej významnú alebo významnejšiu zmenu projektu keďže súčasťou môjho podnikateľského plánu je len orientačný rozpočet. Pre názornosť citujem priamo z môjho podnikateľského plánu: „Medzi moje predpokladané investície bude patriť nákup včelstiev včely medonosnej 8 ks, čo spolu vychádza 400,00 €. Do úľov s príslušenstvom budem investovať okolo 13 000,00 €, do náradia a pomôcok cca 500,00 €, do zariadení okolo 12 000,00 €, do ochranných pomôcok cca 500,00 € a na výstavbu troch včelníc budem potrebovať okolo 10 000,00 €. Na farmársku štvorkolku budem potrebovať cca 5000,00 €, ale táto investícia bude závisieť aj od prieskumu trhu v prvom roku realizácie. Uvedené náklady týchto zariadení, príslušenstva, materiálu a samotných včelstiev sú len orientačné, keďže závisia od obdobia kedy ich budem kupovať a tiež od dodávateľa. To isté sa týka odvodov a prípadných mzdových nákladov, pretože ide o položky, ktoré sa menia a neviem ich s presnosťou momentálne predpokladať.“

**Odpoveď:**

*V podopatrení 6.1. je zadefinovaná forma financovania prostredníctvom paušálnej platby a náklady na jednotlivé položky, ktoré si prijímateľ zadefinoval v podnikateľskom pláne nie sú viazané na výšku NFP.*

*Čo sa týka doleuvedenej otázky, prijímateľ je povinný oznámiť PPA každú zmenu, ktorá sa týka realizácie projektu. Jedná sa o menej významnú zmenu, ktorú je potrebné oznámiť na príslušnom formulári, treba mať však na pamäti, že účel a cieľ projektu musí byť zachovaný.*

1. **Otázka:**

Dobrý deň prajem,

potreboval by som informáciu...Bohužiaľ mi pozemky neprešli takže orechový sad nie je v mojich možnostiach vybudovať ako som sa zaviazal v projekte mladý farmár. Chcel by som vedieť či je možná zmena projektu a ak áno tak ako postupovať. Znova napísať nový projekt na nejakú rastlinnú výrobu? (pozemky viem získať do nájmu napr. na pestovanie zemiakov) Čo všetko potrebujem zdokladovať?

**Odpoveď:**

*V zmysle Príručky pre prijímateľa pre PRV 2014-2020, v rámci zmenového konania je možné vykonávať zmeny v projektoch. Ku schváleniu zmeny Je potrebné poslať žiadosť o zmenu na príslušnom formulári (viď. Príručka pre prijímateľa), na Odbor dodatkov a zmluvných vzťahov. K zmene projektu je potrebné poslať zrozumiteľnú žiadosť s popisom zmien a uvedením dôvodov, prečo žiadate o zmenu.*

*K žiadosti je potrebné pripojiť vypracovaný nový projektový zámer, s bodovým hodnotením projektu (v prípade schválenia zmeny musí byť bodová hodnota dosiahnutá v projekte pri podaní ŽoNFP zachovaná).*

*Upozorňujeme Vás, že ustanovenia zo Zmluvy o NFP sú pre Vás záväzné a všetky termíny Vám plynú, bez ohľadu na to, že žiadate o zmenu v projekte a že PPA nie je povinná Vašej žiadosti o zmenu vyhovieť.*

1. **Otázka:**

Rada by som sa informovala, resp. prosím o upresnenie informácie, či v prípade žiadosti o platbu z podopatrenia 6.1 sa pri podmienke registrácie 25% zvierat zaratúva 25% celého štandardného výstupu živočíšnej výroby vrátane včelstiev? Alebo musí byť registrovaných 25% zo zvierat registrovateľných v CEHZ?

**Odpoveď:**

*Pri 1. ŽoP sa podmienka min. 25% registrácie živočíšnej výroby uvedených v podnikateľskom pláne v CEHZ počíta z celkového štandardného výstupu zadaného v projekte.*

1. **Otázka:**

Dobrý deň.

V rámci prípravného konania na podanie žiadosti o nenávratný finančný príspevok : PRV-SR 2014-2020 pre Opatrenie 6, podopatrenie 6,1 som sa zaregistrovala ako SHR dňa 2.2.2016, bolo mi pridelené IČO. v roku 2016 som prenajala pôdu a požiadala o platbu na pôdu a zvieratá kone.

Moja otázka: Aký dátum uvediem v oznámení o zahájení podnikateľského plánu / projektu. Dátum zverejnenia zmluvy o schválení finančného príspevku 18.08.2017.

**Odpoveď:**

*Uveďte dátum kedy ste skutočne začali realizovať váš podnikateľský plán.*

1. **Otázka:**

Týmto Vás v mene Regionálnej antény NSRV SR pre Prešovský kraj prosíme o poskytnutie informácie pre úspešného prijímateľa v podopatrení 6.1 PRV, ktorý sa zúčastnil konferencie pre mladých poľnohospodárov a dnes sa na nás obrátil s naliehavou prosbou o pomoc:

Splnenie podmienky registrácie zvierat v ŽV ku podaniu 1. ŽoP v objeme 25% som splnil, avšak tento môj 25%-ný HŠV je menší ako 8 000 EUR. Musím už aj v prvom roku mať registrované zvieratá v hodnote HŠV min. 8 000 EUR? Môžem plánovať rozvoj svojho podniku formou projektu v podopatrení 4.1, kde mladí farmári budú mať podporu 50% + 20% z oprávnených výdavkov? Kedy bude takáto výzva vyhlásená?

**Odpoveď:**

*Pri 1. ŽoP musíte splniť 25% z celkového Vami stanoveného v podnikateľskom pláne štandardného výstupu. Indikatívny plán výziev vytvára MPRV SR.*

1. **Otázka:**

Dobrý deň, prajem,

chcela by som Vás poprosiť o vysvetlenie bodu II. v tlačive: Oznámenie o zahájení realizácie podnikateľského plánu/projektu.

V bode II. vyššie uvedeného tlačiva je uvedené: cit.:

„Realizáciu podnikateľského plánu/projektu\* som zahájil dňa .................... realizáciou nasledovnej aktivity:

o ................................................. (uviesť aktivitu v súlade so Zmluvou o poskytnutí NFP)

Pod aktivitou v súlade so Zmluvou o poskytnutí NFP máte na mysli Zoznam oprávnených výdavkov uvedených v zmluve o NFP (tabuľková časť) resp. názov stavebnej činnosti alebo je za aktivitu projektu považované: začatie stavebných prác na projekte/vystavenie prvej písomnej objednávky/nadobudnutie účinnosti prvej zmluvy...

Aký text má byť prosím uvedený na mieste, kde je vybodkovaný priestor? Vypísať teda všetky oprávnené výdavky zo zmluvy o NFP pod seba, alebo stačí napísať: „Realizáciu PP/projektu som zahájil dňa 5.7.2016 realizáciou nasledovnej aktivity: Vystavenie prvej písomnej objednávky pre dodávateľa.“

**Odpoveď:**

*Začatie realizácie aktivít projektu, pri 6.1, podnikateľského plánu je definovaných v Príručky pre prijímateľa na str. 12. Do prázdnych bodiek je potrebné vypísať aktivitu, ktorou sa zahájila činnosť – nie všeobecne, ale konkrétne.*

**Doplňujúce informácie:**

**1. Informácie týkajúce sa podávania žiadostí o priame podpory (registrácia do systému priamych podpôr- IACS)**

V zmysle čl. 3, ods. 3.1, Zmluvy o NFP sa „Prijímateľ zaväzuje podať prvú ŽoP na prvú splátku NFP vo výške 70% z celkovej paušálnej platby NFP najskôr po preukázaní skutočnosti, že sa stal **aktívnym poľnohospodárom** v súlade s ods. 7.4 Zmluvy o poskytnutí NFP, čo je povinný preukázať v rámci prvej ŽoP a najneskôr do 9 mesiacov odo dňa účinnosti Zmluvy o poskytnutí NFP.

* Prijímateľ je na preukázanie horeuvedenej skutočnosti povinný podať žiadosť o priame podpory na príslušné regionálne pracovisko PPA
* Žiadosť o priame podpory Mladý poľnohospodár podáva v zmysle Príručky pre žiadateľa pre priame podpory
* Vzhľadom na dodržanie lehoty na podanie 1.ŽoP je potrebné sledovať webovú stránku PPA, oznamy v záložke priame podpory, v súvislosti so zverejnením údajov k podávaniu žiadostí o priame podpory (formuláre na podanie žiadostí)
* Po podaní žiadosti o priame podpory je vystavené potvrdenie o prijatí jednotnej žiadosti/identifikačného listu, ktoré bude prijímateľ dokladovať spolu s ďalšími dokladmi k 1. ŽoP na prvú splátku NFP.

**2. Informácia k počítaniu lehôt určených v Zmluve o NFP:**

Všetky lehoty realizácie projektu ako aj predkladania dokumentov, ktorých začiatok sa viaže na dátum podpísania Zmluvy o NFP sa počítajú **odo dňa účinnosti Zmluvy o poskytnutí NFP**.